**Мектепалды даярлық «Көгершін» тобына арналған**

**Ұйымдастырылған оқу қызметінің конспектісі №10**

**Өткізу күні:** 04.11.2021 жыл

**Тәрбиеші:** Капышева Ж.В.

**Білім беру саласы:** «Қатынас»

**Бөлімі:** Көркем әдебиет

**Өтпелі тақырып:** «Қоныс аударатын құстар»

**Тақырыбы:** «Түлкі мен тырна»

**Мақсаты:** шығарма мағынасын түсінуге, кейіпкерлер іс – әрекетін бағалауға, олар жайлы айтуға, кейбір адамгершілік қасиеттерге (түлкі - қу) сипаттама бере білуге үйрету ; көркем сөйлеу қабілеттерін, адам бойындағы жақсы қасиеттерді дамыту; өзге адамдарға деген мейірімділікті, қамқорлық қатынасты білдіруге ниеттерін ояту, тәрбиелеу.

**Ресурстармен қамтамасыз ету:** презентация,ертегі кейіпкерлері.

**Билингвальді компонент:** түлкі- лиса, тырна- журавль, ертегі- сказка.

**Ұйымдастырылған оқу қызметінің барысы:**

**1. Ұйымдастырушылық кезеңі:**  
Кел, балалар, күлейік,

Күлкіменен түлейік.

Қабақ түйген не керек,

Көңілді боп жүрейік.

Кел, балалар, күлейік,

Күлкіменен түлейік.

Күлкі – көңіл айнасы,

Күліп өмір сүрейік.

**2. Негізгі бөлімі:**

- Балалар, бүгін бізде ерекше ұйымдастырлған оқу іс-әрекеті көркем әдебиет болады

**Ғажайып сәт**: Ертегілер әуенімен топқа ертегі әжей келеді

: - Балалар,бізге ертегі әжей қонаққа келді. Ертегі  әжеймен амандасайық.

Сәламетсіз  бе? – Ертегі әжей қош келдіңіз.

**Ертегі  әжей:**

-Саламатсыңдар ма, балалар. Мен ертегілер елінен келдім, сендер ертегіні  ұнатасыңдар ма? Қандай ертегі білесіңдер?-Жарайсындар сендер көптеген ертегілер біледі екенсіндер,мен сендерге құр қол келгенім жоқ,

Сендерге сиқырлы қорап әкелдім. Бұл сыйлығымды бермес бұрын мен сендерге жұмбақ жасырайын, шешімін тапсандар сыйлығымды беремін.

 1.Өзі  айлакер, өзі бір қу

    Жүрген жері айқай да шу

 2. Көкте ұшады тізіліп,

    Біз қараймыз қызығып.

Сендер дұрыс таптыңдар, бұл сиқырлы қорапты сендерге берейін.

- Балалар мына ғажайып қорапта не бар екен, ой қандай керемет.

 -Ертегі әжей бізге жаңадан ертегі әкеліпті.Бұл орыс халқынын ертегісі «Түлкі мен Тырна» деп аталады екен. Балалар олай болса осы Ертегі әжей әкелген ертегі мазмұнымен танысайық.Ертегі әжей сізге көп рахмет, сізде бізбен бірге ертегіні тамашалаңыз.

-Кәне балалар назарымызды экранға аударайық.

        ( Ертегіні слаид арқылы көрсету)

 -Балалар ертегі сендерге ұнадыма?

Ертегі не туралы екен?

1. Түлкі кімді қонаққа шақырды?

2.Тырна тамағын іше алды ма?

3.Тырна қонаққа кімді шақырды?

4.Түлкі тырнаның үйінен қалай қайтты?

**-**Жарайсыңдар балалар,

Олай болса осы ертегі туралы білімдерімізді кенейту үшін белсенділік орталықтарына барып жұмыс жасайық.

1**. Әдебиет орталығы**: « Түлкі мен Тырна» ертегісін әңгімелеу.

Мақсаты: Ертегіні сурет бойынша әңгімелеу, ертегі кейіпкерлерге байланысты  өлең, тақпақтар жаттау.

 2.**Өнер орталығы**: Түлкі мен Тырнаға арнап Құмыра мен тарелканың  сүреттерін құрастырайық.

Мақсаты: Балалардың суретті құрастыруға деген қызығушылығын арттыру.

3**.Рөлді ойын орталығы**: «Түлкі мен Тырна» ертегісін сахналау.

Мақсаты: Балаларды ертегі мазмұны бойынша рөлдерге еніп бірігіп тату ойнауға, дауыс ырғағын, іс-қимылын келтіріп ертегіні  сахналау.

**Сергіту сәті**:

  -Балалар, кәне орнымыздан тұрып бойымызды сергітіп алайық, сергіту сәтін жасайық.

Орнымыздан тұрамыз.

Қолды белге қоямыз.

Бұрыламыз солға бір,

Бұрыламыз оңға бір.

Біз мейірімді баламыз!

Біздер тату боламыз,

-Бойымыз сергіп қалды балалар я,ендеше өз қалаған орталықтарыңа барып жұмыстарымызды  жалғастырайық.

Балалар жұмыстарын аяқтаған соң ортаға жинап қай орталықтарда қандай жұмыс жасағандарын сұрау.

  -Ертегі әжей біздің балалардың жұмыстары сізге ұнадыма?

**Ертегі әжей**: -Ұнады,балалар менің әкелген ертегім бойынша белсенділік орталықтарда жақсы жұмыс жасады, мен риза болып тұрмын.

**Ертегі әжей**: -рақмет,сендерге! Ендігі келер кезде мұнанда қызықты ертегі алып келемін. Мені басқа топтың балалары күтіп отыр мен кетейін, қош болыңдар балалар.

**3. Қорытынды:**

Сабақты сұрақ-жакап арқылы қорытындылап, сабаққа белсене қатысқан балаларды мадақтау.